Narva ja Sillamäe 1993. aasta autonoomia referendum

Narva ja Sillamäe 1993. aasta autonoomia referendum oli 16. ja 17. juulil 1993 Narvas ja Sillamäel toimunud ebaseaduslik referendum rahvuslik-territoriaalse autonoomia küsimuses, mille organiseerisid Narva ja Sillamäe linnavolikogu.

28. juunil 1993 võttis Narva Linnavolikogu vastu otsuse nr 15/163 "Suhtumisest
välismaalaste seadusesse". Selle järgi otsustati korraldada Narvas 16. ja 17. juulil 1993 referendum (plebistsiit) küsimusega "Kas Te soovite, et Narval oleks rahvuslik-territoriaalse
autonoomia staatus Eesti Vabariigi koosseisus?".https://web.archive.org/web/20091228224545/http://www.oiguskantsler.ee/public/resources/editor/File/15_kaasust.pdf.

6. juulil 1993 võttis Sillamäe Linnavolikogu vastu otsuse "1993. aasta 30. juuni
miitingust osavõtnute juhendite täitmisest", mille punktiga 1 määrati 17. juuliks
1993 referendum (elanike küsitlus) küsimusega "Kas Te soovite, et Sillamäel
oleks Eesti Vabariigi koosseisus rahvuslik-territoriaalse autonoomia staatus,
mille territooriumil oleksid kõigile elanikele tagatud võrdsed õigused?".

Referendum toimus 16. juulil ja 17. juulil 1993. Narva Linnavolikogu andmetel osales Narvas referendumil 54% hääleõiguslikest. Sillamäe Linnavolikogu andmetel osales Sillamäel referendumil 60% hääleõiguslikest. Narvas olevat autonoomiat pooldanud 97% hääletanutest, Sillamäel 98,6%.http://books.google.com/books?id=WL4CepH19tQC&pg=PA49&lpg=PA49&dq=narva+referendum+1993&source=bl&ots=qKFTxLu2mt&sig=bmKKg4CB701d8xtdP-wMkeW_OT0&hl=en&ei=R98rTp_dMMz_-gaFrtnsDQ&sa=X&oi=book_result&ct=result&resnum=4&ved=0CDEQ6AEwAw#v=onepage&q=narva%20referendum%201993&f=false Eesti Vabariigi valitsuse vaatlejate hinnangul oli tegelik osalusprotsent alla poole.

Õiguskantsler esitas 3. augustil 1993 Riigikohtule taotluse, milles tegi ettepaneku tunnistada Sillamäe Linnavolikogu 6. juuli 1993. aasta otsus "1993. aasta 30. juuni miitingust osavõtnute juhendite täitmisest" kehtetuks.

Riigikohus tunnistas 11. augustil 1993 oma otsusega Narva ja Sillamäe refendumi tulemused kehtetuks.

Viited

Kategooria:Eesti rahvahääletused
Kategooria:20. sajand Narvas
Kategooria:Sillamäe
Kategooria:1993. aasta Eestis